als_Latn dik_Latn sag_Latn
Dy harta të rralla/ Dëshmi realiste për etnoprezencën shqiptare në ish-Jugosllavi
Nga Arkiva
E ndërsa Kosova mban më 11 qershor zgjedhjet e parakohshme dhe nga ana tjetër pasi Bashkimi Europian iu “tërhoqi veshët” kryeministrit shqiptar Edi Rama dhe presidentit të Kosovës Hashim Thaçi për deklaratat e tyre për bashkim mes dy vendeve nëse BE nuk përshpejton hapat e integrimit, studiuesi Armand Plaka ka sjellë dy harta të rralla të shtrirjes së shqiptarëve në ish-Jugosllavi, para pushtimit gjerman.
Në një postim në Facebook, Plaka shkruan se këto harta bazuar në matje e raportime shkencore janë dëshmi realiste për etnoprezencën shqiptare në ish-Jugosllavi!
Postimi i plotë i Armand Plakës:
Një hartë interesante e vitit 1940 përpiluar nga Dr. Manfred Straka, Instituti për Europën Juglindore në Grac të Austrisë (në atë kohë tashmë pjesë e Rajhut të tretë Gjerman), m’u duk interesante t’a sjell në këtë postim, për të parë shtrirjen e shqiptarëve në ish-Jugosllavi, para pushtimit gjerman, ofruar në një mënyrë të paanshme, bazuar në matje e raportime shkencore.
Harta në fjalë ishte e destinuar për përdorim të brendshëm, dhe botohej nga seksioni për hartat ushtarake në institutin në fjalë, dhe theks i fortë – shënuar me të kuqe të ndezur – i vihej prezencës së popullsisë me origjinë gjermanike në “Jugosllavinë e Parë” dmth. Jugosllavinë monarkiste, që njiheshin kryesisht si “gjermanët e Danubit” në zonën e Vojvodinës, por edhe disa përqendrime të tyre në rajonet e Sllovenisë.
Pas ardhjes së Titos në pushtet, ata thuajse u shuan fare, duke u detyruar të zhvendoseshin drejt Gjermanisë, apo Hungarisë për t’i shpëtuar raprezaljeve e ekzekutimeve.
Sidoqoftë, ato që ne na interesojnë më shumë janë pikërisht rajonet në ngjyrë blu të celët, të cilat, sipas legjendës së hartës, ishin të banuara nga shqiptarët etnikë. Aty shquhen qartazi edhe rajonet apo enklavat e banuara nga serbët në Kosovë.
Ndërkaq, po nga burimet gjermanike, mund të shohim sërish panoramën etnike të shqiptarëve në ish-Perandorinë Otomane në vitin 1877, duke u përqëndruar në territoret e asaj që më vonë do të njihej si “Jugosllavia”, e të bëjmë kësisoj një krahasim të vogël për të parë se si kishin “evoluar” shqiptarët përgjatë 7 dekadave në fjalë dhe gjithashtu të bëhet krahasimi edhe me ditët e sotme.
Harta është kontribut i ish-konsullit austro-hungarez në Adrianopojë, (Edirne), Carl Sax. Në hartën e vitit 1877, shqiptarët mbulojnë hapësirat në ngjyrë të gjelbër dhe sipas nuancave tësaj, ndahen sipas legjendës, në shqiptarë muhamedanë dhe katolikë ( dmth edhe ortodhoksë në rajonet jugore).
Të dyja hartat duhen parë si një kontribut realist, shkencor e i paanshëm për të kuptuar më shumë për shtrirjen etnike të shqiptarëve, pa rënë pré e paragjykimeve apo prapagjykimeve që lidhen me Shqipërinë e Madhe apo të vogël, si dhe e ekzagjerimeve të panevojshme rreth prezencës së shqiptarëve dhe shtrirjes së tyre etnike në rajonet ku ata banonin dhe banojnë. Armand PLAKA
3 Komente
-
demo May 25, 16:51
Moj e mjera Shqiperi! Dhuna e Turqise,Greqise,Serbo-sllavise i ka bere budallenj,sa te veteshahen per nocionin SHQIPERI E MADHE.Territori ku banonin shqiptaret ne 1877,sipas experteve te paanshem EVROPIANE eshte 5 here me i madh se SHQIPERIA E MADHE e ballisteve te mallkuar.
-
demo May 26, 12:54
NQS, i keni vene STOP komenteve na e thoni,Kam 2x 24 oresha qe e kam shkruar nje koment per kete titull dhe nuk ka filtruar akoma.
-
Lalai May 27, 01:08
Intelektuhalet ose te mbaruarit e Akademise asnje nga keta katundare profesore nuk shkruan e tregon qe,Shqiperia ne 1910 ka qene 126.000 km2,pervec asaj qe i ishin marre dhe me pare.
als_Latn war_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn unk ind_Latn als_Latn unk ind_Latn als_Latn unk tgl_Latn als_Latn